**Úradná správa č. 24 z 29.06.2020**

**1. Správy sekretariátu**

1. **Štartovné FK** bude v zbernej faktúre za jún 2020, t.j. FK sú povinné uhradiť ho do doby splatnosti v mesiaci júl 2020 (dátum uvedený v zbernej faktúre). Neuhradením štartovného v zbernej faktúre v dobe splatnosti nebude družstvo dospelých zaradené do súťaží ObFZ.

2. Nové mailové adresy ObFZ Trebišov sú: **obfztv@futbalsfz.sk** a **julius.dusek@futbalsfz.sk**. Mailová adresa **obfztv@obfztv.sk**je naďalej funkčná.

**2. Správy matriky**

1. Matrika pripomína FK, že žiadosti o prestup amatéra sa aktuálne podávajú v týchto **letných registračných obdobiach**:

a) od 26.06. do 15.07. – prestupy bez obmedzenia,

b) od 01.07. do 30.09. – prestupy s obmedzením,

c) od 01.07. do 30.09. – prestupy zo zahraničia.

2.

Podľa článku 15 Registračného a prestupového poriadku SFZ registrácia hráča v materskom klube a jeho klubová príslušnosť k materskému klubu zaniká a nový klub môže **okrem obdobia od 01.05. do 15.07.** príslušného roku **požiadať o preregistráciu hráča** podľa článku 12 a článku 18 ods. 5 aj mimo registračného obdobia, ak

a) materský klub zanikol bez právneho nástupcu,

* 1. b) družstvo materského klubu bolo vylúčené zo súťaže13) a hráč tohto družstva nie je oprávnený štartovať za iné družstvo tohto klubu, alebo
	2. c) materský klub neprihlásil družstvo, za ktoré hráč hráva, do súťaže ani v súťažnom ročníku nasledujúcom po súťažnom ročníku, v ktorom bol hráč dočasne registrovaný podľa odseku 6 a hráč tohto družstva nie je oprávnený štartovať za iné družstvo tohto klubu.
	3. Hráč sa môže **dočasne zaregistrovať v inom klube** aj bez súhlasu materského klubu na obdobie do konca príslušného súťažného ročníka **bez možnosti predčasného ukončenia dočasnej registrácie**, počas ktorej nie je hráč oprávnený prestúpiť do iného klubu, ak hráč nie je oprávnený štartovať za iné družstvo materského klubu a materský klub
	4. a) neprihlásil družstvo, za ktoré hráč hráva, do súťaže, alebo
	5. b) odhlásil družstvo, za ktoré hráč hráva, zo súťaže.

3. **Pri žiadosti o registračný preukaz je potrebné VŽDY aktualizovať fotografiu hráča,**

4. Prvotná registrácia je možná **od 6. roku života hráča**, žiadosť o registráciu osoby mladšej ako 6 rokov bude zamietnutá.

5. Matrika **dôrazne vyzýva FK VI. ligy na registráciu hráčov** v novovytvorených kategóriách U11 a U15.

**3. Správy ŠTK**

1. ŠTK **schválila prihlášky do súťaží ObFZ na SR 2020/21**. ObFZ na základe schválených prihlášok vystaví pre FK štartovné, ktoré bude vygenerované v systéme ISSF. Termín splatnosti týchto zberných faktúr je stanovený do 10.7.2020. V prípade nezaplatenia zbernej faktúry v termíne splatnosti nebude družstvo FK zaradené do príslušnej súťaže.

2. **Losovacie čísla** sú uvedené na úvodnej stránke webu ObFZ Trebišov

<http://www.obfztv.sk/losovacie-cisla-obfz-trebisov-2020-21/>

V prípade vzájomnej dohody FK je **možná výmena** losovacích čísel v termíne do 10.7.2020 (dohodu o výmene je potrebné zaslať v ISSF od oboch klubov).

3. ŠTK berie na vedomie podnet **TJ Tokaj Slovenské Nové Mesto** a súhlasí s odohratím majstrovských stretnutí dospelých a mládeže **v jesennej časti** súťažného ročníka 2020/21 **na ihriskách súperov** (rekonštrukcia budovy TJ).

4. ŠTK na základe uznesenia VV ObFZ Trebišov **anuluje výsledky SR 2019/20** a v systéme ISSF uzavrela súťaže v zmysle pokynov oddelenia IT SFZ.

**4. Správy DK**

**2019/20-062**

DK na základe rozhodnutia VV ObFZ s poukazom na čl. 14/1 Stanov SFZ rozhodla, že všetky disciplinárne sankcie pozastavenia výkonu športu a funkcie uložené v súťažnom že všetky disciplinárne sankcie pozastavenia výkonu športu a funkcie uložené v súťažnom ročníku 2019/2020 podľa čl. 37/3,5,6 DP a disciplinárne sankcie pozastavenie výkonu športu alebo funkcie na 4 s. s. a 4 týždne, ktoré doposiaľ neboli vykonané, **sa rušia (alebo sa považujú za vykonané)**.

Ostatné disciplinárne sankcie, ktoré doposiaľ neboli vykonané, sa **prenášajú** **do nového súťažného ročníka**. Disciplinárne sankcie uložené na časové obdobie na viac ako 4 týždne, ktoré doposiaľ neboli vykonané, **sa od posledného súťažného kola prerušujú a začínajú plynúť od začiatku** súťažného ročníka 2020/2021.

**Odvolanie proti rozhodnutiu DK (okrem rozhodnutí podľa čl. 37/3,5 alebo 8 DP), sa podáva na DK ObFZ, v lehote do 7 dní odo dňa oznámenia rozhodnutia disciplinárnej komisie (čl. 84 ods. 1 DP).**

**5. Správy KR**

KR oznamuje R a DZ, že **doškoľovací seminár R a DZ sa uskutoční 25.07.2020 (sobota) v Trebišove**. Miesto a čas budú upresnené v najbližších ÚS.